А недалёка ад вулляў, — паказвае рукой мужчына, — прыбудова, у якой можна пабачыць маіх выхаванцаў, трох папугаяў. Дарэчы, два Ромы і Рыма прапісаліся ў яе сценах ужо даўно. Пастаяннае месца жыхарства ў размаляваных шпакоўнях, якія прымацаваны амаль да кожнага дрэва ў садзе, здабылі і іншыя птушкі. Але гэтым Аляксандр не абмяжоўваецца. Мужчына разводзіць курэй, цацарак, індыкоў, гусей. Акрамя пярнатых выхаванцаў на яго падворку можна ўбачыць сабак, з якімі ён любіць бавіць свой час на паляванні. -Калі пайду на пенсію (а да яе вадзіцелю засталося мала) змагу цалкам прысвяціць сябе сваім любімым заняткам, — тлумачыць Аляксандр Лабза. На гэта спадзяецца і яго суседка Любоў Шапрунова, якая часцяком прыходзіць паглядзець, ці з’явілася на падворку мужчыны што-небудзь новае. Ганна КОРСАКАВА. Фота аўтара.